text: 300px|right|thumb|সিন্ধু-গাঙ্গেয় সমভূমির মানচিত্র
  সিন্ধু-গাঙ্গেয় সমভূমি () একটি বিরাট উর্বর সমভূমি অঞ্চল যা পাকিস্তানের সবচেয়ে ঘনবসতিপূর্ণ এলাকা, উত্তর ও পূর্ব ভারতের অধিকাংশ এবং প্রায় সম্পূর্ণ বাংলাদেশ জুড়ে অবস্থিত। অঞ্চলটির মধ্য দিয়ে প্রবাহিত সিন্ধু নদ ও গঙ্গা নদীর নামে এই অঞ্চলটির নামকরণ করা হয়েছে।
  
  সমভূমিটি উত্তর সীমায় হঠাৎ করেই উত্থিত হয়ে আছে হিমালয় পর্বতমালা, যা থেকে বহু নদী নেমে এসে সিন্ধু ও গঙ্গা নদীব্যবস্থা দুইটির মাধ্যমে অঞ্চলটিতে উর্বর পলির সঞ্চয় ঘটিয়েছে। বিন্ধ্য পর্বতমালা, সাতপুরা পর্বতমালা ও ছোট নাগপুর মালভূমি সমভূমিটির দক্ষিণ সীমানা গঠন করেছে। সমভূমির পশ্চিম সীমানায় ইরানীয় মালভূমি অবস্থিত।
  
  সিন্ধু-গাঙ্গেয় সমভূমি অঞ্চলটি গোটা পৃথিবীর সবচেয়ে বেশি জনঅধ্যুষিত এলাকার একটি। এখানে প্রায় ৯০ কোটি লোক বাস করে, যা বিশ্বের মোট জনসংখ্যার এক-সপ্তমাংশ। এরা হিন্দু, মুসলমান ও বৌদ্ধধর্মাবলম্বী।
  
  বিষয়শ্রেণী:ভারতের সমভূমি
  বিষয়শ্রেণী:পাকিস্তানের সমভূমি
  বিষয়শ্রেণী:বাংলাদেশের সমভূমি
title: সিন্ধু-গাঙ্গেয় সমভূমি